हिंदी
 
महत्वपूर्ण: अपने iPHONE, iPAD या iPOD TOUCH (“DEVICE”) का उपयोग करके आप निम्नलिखित शर्तों को स्वीकार करने की सहमति देते हैं:

क.	APPLE iOS और iPadOS सॉफ़्टवेयर लाइसेंस अनुबंध
ख.	APPLE PAY पूरक नियम और शर्तें
ग.	APPLE की ओर से नोटिस
 
APPLE INC. 
iOS और iPadOS सॉफ़्टवेयर लाइसेंस अनुबंध
एकल उपयोग लाइसेंस
 
अपने डिवाइस का उपयोग करने या इस लाइसेंस के साथ आने वाले सॉफ़्टवेयर अपडेट को डाउनलोड करने से पहले, कृपया यह सॉफ़्टवेयर लाइसेंस अनुबंध (“लाइसेंस”) ध्यानपूर्वक पढ़ें। अपने डिवाइस का उपयोग करके या सॉफ़्टवेयर अपडेट को डाउनलोड करके, प्रयोज्य अनुसार, आप इस लाइसेंस की शर्तें स्वीकार करने की सहमति देते हैं। यदि आप इस लाइसेंस की शर्तों से सहमत नहीं हैं, तो डिवाइस का उपयोग या सॉफ़्टवेयर अपडेट को डाउनलोड न करें। 
 
यदि आपने हाल ही में डिवाइस ख़रीदा है और आप लाइसेंस की शर्तों से सहमत नहीं हैं तो आप रिफ़ंड पाने के लिए डिवाइस को APPLE STORE या उस अधिकृत वितरक के पास वापसी अवधि के दौरान वापस कर सकते हैं जिससे आपने इसे प्राप्त किया था, यह वापसी APPLE की धन वापसी नीति के अधीन होती है जिसे यहाँ https://www.apple.com/legal/sales-support/ देखा जा सकता है।
 
१. सामान्य। 
(क) सॉफ़्टवेयर (जिसमें बूट ROM कोड, एंबेडेड सॉफ़्टवेयर और तृतीय पक्ष सॉफ़्टवेयर शामिल हैं), प्रलेखन, इंटरफ़ेस, कॉन्टेंट, फ़ॉन्ट और कोई भी डेटा जो आपके डिवाइस (“मूल Apple सॉफ़्टवेयर”) के साथ आया है, जिसे फ़ीचर संवर्धन, सॉफ़्टवेयर अपडेट या सिस्टम रीस्टोर सॉफ़्टवेयर (“Apple सॉफ़्टवेयर अपडेट”) द्वारा अपडेट किया जा सकता है या बदला जा सकता है, चाहे यह रीड ओनली मेमोरी या किसी अन्य मीडिया अथवा किसी अन्य रूप (मूल Apple सॉफ़्टवेयर और Apple सॉफ़्टवेयर अपडेट को सामूहिक रूप से “Apple सॉफ्टवेयर” कहा गया है) में हो, का लाइसेंस Apple Inc. (“Apple”) द्वारा आपको केवल इस लाइसेंस की शर्तों के अधीन उपयोग के लिए दिया गया है तथा इसे बेचा नहीं गया है। Apple और इसके लाइसेंसदाता Apple सॉफ़्टवेयर का स्वामित्व अपने पास रखते है और सभी अधिकारों को अपने पास सुरक्षित रखते हैं, जो स्पष्ट रूप से आपको प्रदान नहीं हैं। आप सहमति देते हैं कि इस लाइसेंस की शर्तें किसी भी Apple-ब्रांडेड ऐप पर लागू होंगी जिन्हें हो सकता है कि आपके डिवाइस में डाला गया हो, यदि ऐसे ऐप एक अलग लाइसेंस के साथ नहीं आते हैं, तो ऐसी स्थिति में आप इस बात से भी सहमत होते हैं कि उस लाइसेंस की शर्तें आपके उस ऐप का उपयोग नियंत्रित करेंगी।
 
(ख) Apple अपने विवेकाधिकार से भावी Apple सॉफ़्टवेयर अपडेट उपलब्ध करा सकता है। यह आवश्यक नहीं है कि यदि Apple सॉफ़्टवेयर अपडेट, यदि कोई है, में उन सभी मौजूदा सॉफ़्टवेयर फ़ीचर या नए फ़ीचर को शामिल किया जाए, जिन्हें डिवाइस के नए या अन्य मॉडलों के लिए Apple रिलीज़ करता है।  इस लाइसेंस की शर्तें Apple द्वारा प्रदान किए गए किसी भी Apple सॉफ़्टवेयर अपडेट को नियंत्रित करेंगी, जब तक कि ऐसे Apple सॉफ़्टवेयर अपडेट एक अलग लाइसेंस के साथ नहीं आते हैं, तो ऐसी स्थिति में आप इस बात से भी सहमत होते हैं कि उस लाइसेंस की शर्तें नियंत्रित करेंगी।
 
(ग) यदि आप अपने मौजूदा डिवाइस के आधार पर, किसी नए डिवाइस को सेट अप करने के लिए एक्सप्रेस सेट अप सुविधा का इस्तेमाल करते हैं, तो आप सहमति जताते हैं कि इस लाइसेंस की शर्तें आपके नए डिवाइस पर मौजूद Apple सॉफ़्टवेयर के आपके इस्तेमाल को तबतक संचालित करेगा, जबतक कि यह एक पृथक लाइसेंस के साथ हो, जिस स्थिति में आप सहमत हैं कि उस लाइसेंस की शर्तें उस Apple सॉफ़्टवेयर के आपके इस्तेमाल को संचालित करेंगी। आपका डिवाइस समय-समय पर Apple सॉफ़्टवेयर अपडेट्स के लिए Apple से संपर्क करेगा। यदि कोई अपडेट्स उपलब्ध हो, तो वह अपडेट स्वतः ही डाउनलोड हो जाते हैं और आपके डिवाइस पर इंस्टॉल कर दिए जाते हैं और, यदि लागू होता हो, तो आपके पेरिफ़ेरल डिवाइसों पर भी डाउनलोड हो जाते हैं। Apple सॉफ़्टवेयर का उपयोग करके, आप सहमत हैं कि Apple आपके डिवाइस पर ऑटोमैटिक Apple सॉफ़्टवेयर अपडेट को डाउनलोड और इंस्टॉल कर सकता है। सेटिंग्स > जेनरल > सॉफ़्टवेयर अपडेट के भीतर मौजूद ऑटोमेटिक अपडेट्स सेटिंग्स को बदलकर आप किसी भी समय स्वचालित अपडेट्स पूर्ण रूप से बंद कर सकते हैं।
 
२. अनुमति प्राप्त लाइसेंस के उपयोग और प्रतिबंध।  
(क) इस लाइसेंस के नियम व शर्तों के अंतर्गत, आपको एकल Apple-ब्रांडेड डिवाइस पर Apple सॉफ़्टवेयर का उपयोग करने के लिए एक सीमित गैर-विशिष्ट लाइसेंस प्रदान किया जाता है। नीचे अनुभाग २(ख) में स्वीकृत प्रावधानों के अतिरिक्त, और आपके व Apple के बीच किसी पृथक अनुबंध के प्रावधानों के अतिरिक्त, यह लाइसेंस किसी एक समय में एक से अधिक Apple-ब्रांडेड डिवाइस पर Apple सॉफ़्टवेयर मौजूद रहने की अनुमति नहीं देता है और आप किसी ऐसे नेटवर्क पर Apple सॉफ़्टवेयर को वितरित या उपलब्ध नहीं करा सकते हैं जहाँ इसका उपयोग एक ही समय पर एकाधिक डिवाइस पर किया जा सकता है। यह लाइसेंस आपको डिवाइसों के साथ उपयोग करने के लिए, तृतीय पक्ष के डिवाइस और ऐक्सेसरी या तृतीय पक्ष के सॉफ़्टवेयर ऐप्लिकेशन के डिज़ाइन, विकास, निर्माण, लाइसेंस या वितरण में Apple के स्वामित्व वाले किसी भी इंटरफ़ेस और अन्य बौद्धिक संपदा का उपयोग करने का कोई अधिकार प्रदान नहीं करता है। इनमें से कुछ अधिकार Apple से मिलने वाले पृथक लाइसेंस में उपलब्ध होते हैं। डिवाइस के लिए तृतीय पक्ष के डिवाइस और ऐक्सेसरी विकसित करने के बारे में अधिक जानकारी के लिए, कृपया https://developer.apple.com/programs/mfi/ पर जाएँ। डिवाइस के लिए सॉफ़्टवेयर ऐप्लिकेशन विकसित करने के बारे में अधिक जानकारी के लिए, कृपया https://developer.apple.com पर जाएँ।
 
(ख) इस लाइसेंस के नियम व शर्तों के अधीन, आपको Apple सॉफ़्टवेयर अपडेट को डाउनलोड करने के लिए एक सीमित गैर विशिष्ट लाइसेंस प्रदान किया जाता है जिसे Apple द्वारा आपके डिवाइस के मॉडल के लिए उपलब्ध कराया जा सकता है ताकि आपके स्वामित्व या नियंत्रण वाले ऐसी किसी भी डिवाइस पर सॉफ़्टवेयर को अपडेट या रीस्टोर किया जाए। यह लाइसेंस ऐसे किसी भी डिवाइस को अपडेट या रीस्टोर करने की अनुमति आपको नहीं देता है जिसका नियंत्रण या स्वामित्व आपके पास नहीं है, और किसी ऐसे नेटवर्क पर Apple सॉफ़्टवेयर अपडेट को वितरित या उपलब्ध नहीं करा सकते हैं जहाँ इसका उपयोग एक ही समय पर एकाधिक डिवाइस या एकाधिक कंप्यूटर पर किया जा सकता है। यदि आप अपने कंप्यूटर पर Apple सॉफ़्टवेयर अपडेट डाउनलोड करते हैं, तो आप केवल बैकअप उद्देश्य से अपने कंप्यूटर पर Apple सॉफ़्टवेयर अपडेट्स की एक कॉपी मशीन-रीडेबल फ़ॉर्म में रख सकते हैं, बशर्ते कि ऑरिजिनल की बैकअप कॉपी में सभी कॉपीराइट या अन्य प्रोपराइटरी नोटिस शामिल हों। 
 
(ग) यहां तक कि, यदि Apple Store से आपके डिवाइस पर खरीदते समय पहले से Apple-ब्रांडेड ऐप्स इंस्टॉल किया हुआ (“प्रीइंस्टॉल्ड ऐप्स”) है, तो आपको इसे अपने डिवाइस पर उपयोग करने के लिए अपने App Store में लॉगिन करके इन प्रीइंस्टॉल्ड ऐप्स को अपने App Store खाते से जोड़ने की आवश्यकता हो सकती है। जब आप अपने App Store अकाउंट से प्रेइंस्टॉल्ड ऐप को जोडते हैं, तब आप उसी समय आप अपने सभी प्रीइंस्टॉल्ड ऐप्स को अपने डिवाइस पर जोड़ दें। प्रीइंस्टॉल्ड ऐप्स को अपने App Store खाते से जोड़ने का चयन करने पर आप इस बात से सहमत होते हैं कि Apple आपके App Store खाते से उपयोग किए गए Apple ID और आपके डिवाइस से लिए गए विशिष्ट हार्डवेयर पहचानकर्ता, दोनों का संचारण, संचयन, अनुरक्षण, प्रोसेस और उपयोग, आपकी विशिष्ट खाताधारक के रूप में पहचान करके आपके अनुरोधों की योग्यता सत्यापित करने हेतु और App Store के माध्यम से प्रीइंस्टॉल्ड ऐप्स पर आपको पहुँच प्रदान करने हेतु उपयोग कर सकता है। यदि आप प्रीइंस्टॉल्ड ऐप का उपयोग नहीं करना चाहते हैं, तो आप उसे अपने डिवाइस से किसी भी समय डिलीट कर सकते हैं।
 
(घ) आप प्रति बनाने (स्पष्ट रूप से इस लाइसेंस की अनुमति के बिना), डिकंपाइल करने, रिवर्स इंजीनियर, डिसअसेंबल, इसका स्रोत कोड प्राप्त करने की कोशिश करने, डिक्रिप्ट करने, संशोधित करने या Apple सॉफ़्टवेयर या Apple सॉफ़्टवेयर द्वारा प्रदत्त किसी भी सेवाओं या उसके किसी भी भाग (सिवाय उस प्रावधान के अनुसार या केवल उसके दायरे के अधीन जिसमें किसी लागू कानून द्वारा या Apple सॉफ़्टवेयर के साथ संभवत: शामिल मुक्त स्रोत घटकों के उपयोग को नियंत्रित करने वाली लाइसेंसिंग शर्तों द्वारा किसी पूववर्ती पाबंदी को प्रतिबंधित किया जाता है) के यौगिक कार्यों को निर्मित करने का काम नहीं कर सकते हैं और आप सहमति प्रदान करते हैं कि आप ऐसा करने में दूसरों को सक्षम नहीं करेंगे।आप सहमत होते हैं कि आप Apple सॉफ़्टवेयर में शामिल या उस पर चिपकाई गई किसी भी तरह की प्रोप्राइटरी सूचना (इनमें ट्रेडमार्क और कॉपीराइट सूचनाएँ शामिल हैं।) को हटा, धुँधला या परिवर्तित नहीं करेंगे।

 (ङ) Apple सॉफ़्टवेयर का उपयोग तबतक सामग्री को पुनरुत्पादित करने के लिए किया जा सकता है, जबतक कि ऐसा इस्तेमाल गैर-कॉपीराइट वाली सामग्री, आपके स्वामित्व वाली कॉपीराइट सामग्री या ऐसी सामग्री के पुनरुत्पादन तक सीमित होता है, जिसे पुनरुत्पादित करने के लिए आप अधिकृत हैं या आपको कानूनी रूप से अनुमति प्राप्त है। आपके डिवाइस में मौजूद और इसके द्वारा प्रदर्शित, पर संग्रहीत या उसके माध्यम से ऐक्सेस किए जाने वाले किसी भी कॉन्टेंट का शीर्षक और बौद्धिक संपदा अधिकार, संबंधित सामग्री के स्वामी के पास होता है। ऐसी सामग्री कॉपीराइट या अन्य बौद्धिक संपदा क़ानून तथा अनुबंधों द्वारा संरक्षित हो सकती है, और इस तरह की सामग्री प्रदान करने वाले तृतीय पक्ष के उपयोग की शर्तों के अधीन हो सकती हैं। इस लाइसेंस में किए गए वर्णन के अतिरिक्त यह लाइसेंस आपको ऐसे कॉन्टेंट का उपयोग करने का कोई अधिकार नहीं देता है और न ही यह गारंटी देता है कि आपको ऐसे कॉन्टेंट की उपलब्धता जारी रहेगी। 
 
(च) इस लाइसेंस के नियम व शर्तों के अधीन, आप Apple सॉफ़्टवेयर में शामिल या इसके द्वारा निर्मित Animoji व Memoji कैरेटर (“सिस्टम कैरेक्टर”) का इस्तेमाल ऐसी परिस्थितियों में कर सकते हैं (i) Apple सॉफ़्टवेयर चलाते समय (ii) अपनी निजी, गैर-व्यावसायिक इस्तेमाल के लिए अपने खुद के मूल कंटेट तथा प्रॉजेक्ट्स बनाते समय। इस लाइसेंस द्वारा सिस्टम कैरेक्टर्स के किसी अन्य इस्तेमाल की अनुमति नहीं है, जिसमें व्यापक रूप से शामिल हैं- किसी भी सिस्टम कैरेक्टर्स का किसी लाभ, गैर-लाभ, पब्लिक शेयरिंग या व्यापारिक संदर्भ में इस्तेमाल, पुनरुत्पादन, डिस्प्ले, प्रदर्शन, रिकॉर्डिंग, प्रकाशन या पुनर्वितरण करना।
 
छ) कुछ विशेष ऐप और/या वेबसाइट क्रिया के शॉर्टकट (“Shortcuts”) पूरे करने के लिए, हो सकता है कि Apple सॉफ़्टवेयर को आपके डिवाइस पर किसी विशेष तृतीय पक्ष के सॉफ़्टवेयर ऐप्लिकेशन, सेवाओं या वेबसाइट के ऐक्सेस की आवश्यकता हो (“Third Party Apps”)। आप स्पष्ट रूप से सहमति देते हैं और Apple सॉफ़्टवेयर को अधिकृत करते हैं कि आपकी ओर से Apple सॉफ़्टवेयर का उपयोग करते हुए शॉर्टकट पूरा करने के लिए इन तृतीय पक्ष ऐप्स का आवश्यकता पड़ने पर ऐक्सेस हासिल किया जा सकता है और उनका उपयोग किया जा सकता है। आप सहमत हैं कि ऐसी कोई सामग्री अपलोड, पोस्ट, ई-मेल, ट्रांस्मिट, शेयर नहीं करेंगे या कोई शॉर्टकट उपलब्ध नहीं करवाएँगे, जो अपमानजनक, अनुचित या अवैध और ग़ैर-क़ानूनी गतिविधि है। आप आगे इस पर भी सहमत होते हैं कि Apple सॉफ़्टवेयर या किसी तृतीय पक्ष के ऐप्स से कनेक्टेड सर्वर या नेटवर्क में न तो व्यवधान डालेंगे, न बाधित करेंगे, न उन पर अनावश्यक बोझ डालेंगे और न ही इस तरह के नेटवर्क या तृतीय पक्ष ऐप्स के नियमों, नीतियों या प्रक्रियाओं का उल्लंघन करेंगे। एक सीमा तक यदि Apple सॉफ़्टवेयर किसी तृतीय पक्ष के ऐप्स को ऐक्सेस देता है, तो Apple पर इस तरह के तृतीय पक्ष ऐप्स के लिए कोई भी तकनीकी या अन्य तरह की सहायता से जुड़ी किसी भी तरह की स्पष्ट या निहित बाध्यताएँ लागू नहीं होंगी। कृपया सॉफ़्टवेयर, सेवा, वेबसाइट और/या उत्पादों से जुड़ी तकनीकी सहायता और ग्राहक सेवा के लिए सीधे उचित सॉफ़्टवेयर विक्रेता, निर्माता या सेवा प्रदाता से संपर्क करें। आप सहमत हैं कि आप जब APPLE सॉफ़्टवेयर का इस्तेमाल करते हैं, तो ऐसे तृतीय पक्ष ऐप्स द्वारा लागू सेवा की सभी शर्तों या अन्य अनुबंधों से बाध्य होंगे और उनका अनुपालन करेंगे। यह सुनिश्चित करने के लिए आप पूरी तरह से उत्तरदायी होंगे कि SHORTCUT द्वारा उपयोग में लाए जा रहे सभी शॉर्टकट हर तृतीय पक्ष ऐप की लागू शर्तों का अनुपालन करते हैं। APPLE किसी भी रूप में यह गारंटी नहीं देता है कि शॉर्टकट किसी तृतीय पक्ष ऐप की शर्तों का अनुपालन करते हैं और APPLE किसी तृतीय पक्ष के शॉर्टकट के लिए ज़िम्मेदार नहीं है। 

(ज) आप Apple सॉफ़्टवेयर और सेवाओं (जैसा कि नीचे अनुभाग ५ में परिभाषित किया गया है) का उपयोग सभी लागू कानूनों का पालन करते हुए, करने के लिए सहमत होते हैं जिसमें उस देश या क्षेत्र के स्थानीय कानून शामिल होते हैं जिसमें आप रहते हैं या जिसमें आप Apple सॉफ़्टवेयर और सेवाओं को डाउनलोड या उपयोग करते हैं। संभव है कि Apple सॉफ़्टवेयर और सेवाओं के फ़ीचर सभी भाषाओं या क्षेत्रों में उपलब्ध न हों, कुछ फ़ीचर क्षेत्र के अनुसार अलग हो सकते हैं और कुछ फ़ीचर प्रतिबंधित या आपके सेवा प्रदाता के पास अनुपलब्ध हो सकते हैं। Apple सॉफ़्टवेयर व सेवाओं की कुछ सुविधाओं के लिए Wi-Fi या सेलुलर डेटा कनेक्शन की आवश्यकता होती है।
 
(झ) App Store के उपयोग के लिए एक विशिष्ट यूजर नाम और पासवर्ड संयोजन की आवश्यकता होती है, जिसे Apple ID कहा जाता है। ऐप अपडेट और Apple सॉफ़्टवेयर और सेवाओं के कुछ फ़ीचर को ऐक्सेस करने के लिए भी Apple ID होना आवश्यक है।
 
(ञ) इसके अलावा, आप यह भी स्वीकार करते हैं कि Apple सॉफ़्टवेयर के कई फ़ीचर, बिल्ट-इन ऐप्स और सेवाओं द्वारा डेटा ट्रांसमिट किया जाता है और इससे आपके डेटा प्लान के शुल्कों पर असर पड़ सकता है और यह कि आप ऐसे किसी भी शुल्क के लिए जिम्मेदार होते हैं। आप नियंत्रित कर सकते हैं और देख सकते हैं कि कौन से ऐप्लिकेशन को सेलुलर डेटा उपयोग करने की अनुमति है और आप सेलुलर डेटा सेटिंग्ज़ के अंतर्गत यह आकलन देख सकते हैं कि ऐसे ऐप्लिकेशन ने कितने डेटा का उपयोग किया है। इसके अलावा, जब आपके पास कमजोर Wi-Fi कनेक्शन होता है, तब Wi-Fi असिस्ट स्वचालित रूप से सेलुलर पर बदल जाएगा, जिससे अधिक सेलुलर डेटा का इस्तेमाल हो सकता है और आपके डेटा प्लान के शुल्क प्रभावित हो सकते हैं।  Wi-Fi असिस्ट डिफ़ॉल्ट रूप से ऑन रहता है, पर सेटिंग्ज़ के तहत इसे निष्क्रिय किया जा सकता है। अधिक जानकारी के लिए, कृपया अपने डिवाइस की यूज़र गाइड देखें।
 
(ट) यदि आपने स्वचालित ऐप अपडेट का चयन किया है, तो आपका डिवाइस  अपने ऐप्स के अपडेट्स के लिए समय-समय पर Apple के संपर्क करेगा और कोई अपडेट उपलब्ध होगा, तो उसे स्वचालित रूप से डाउनलोड पर आपके डिवाइस पर इंस्टॉल कर दिया जाएगा। सेटिंग्स में जाकर, iTunes & App Store पर टैप कर और ऑटोमैटिक डाउनलोड्स जाकर अपडेट्स को ऑफ़ कर आप किसी भी समय ऑटोमैटिक ऐप अपडेट्स को बंद कर सकते हैं।
 
(ठ) अपने डिवाइस का कुछ परिस्थितियों में उपयोग करने से आपका ध्यान भटक सकता है और एक ख़तरनाक स्थिति उत्पन्न हो सकती है (उदाहरण के लिए, कार चलाते हुए टेक्स्ट संदेश टाइप करने या साइकिल चलाते हुए हेडफ़ोन का उपयोग करने से बचें)। अपने डिवाइस का उपयोग करके आप सहमति देते हैं कि आप उन नियमों का पालन करने के लिए स्वयं जिम्मेदार हैं जो मोबाइल फ़ोन या हेडफ़ोन के उपयोग को प्रतिबंधित या सीमित करते हैं (उदाहरण के लिए, गाड़ी चलाते समय कॉल करने के लिए हैंड्स-फ़्री विकल्प उपयोग करने की ज़रूरत)।
 
३. ट्रांसफ़र करें। आप Apple सॉफ़्टवेयर को किराए या पट्टे पर नहीं दे सकते या बेच नहीं सकते या सब-लाइसेंस नहीं कर सकते या पुनर्वितरित नहीं कर सकते हैं। हालाँकि, आप अपने Apple सॉफ़्टवेयर के स्वामित्व के ट्रांसफ़र के संबंध में Apple सॉफ़्टवेयर के अपने समस्त लाइसेंस अधिकार एक बार में स्थायी रूप से अन्य पक्ष को ट्रांसफ़र कर सकते हैं, बशर्ते कि: (क) ट्रांसफ़र में आपका डिवाइस और समस्त Apple सॉफ़्टवेयर शामिल होने चाहिए, जिसमें इसके सभी घटक और यह लाइसेंस शामिल है; (ख) आप Apple सॉफ़्टवेयर की कोई भी प्रति, संपूर्ण या आंशिक रूप से अपने पास नहीं रखते हैं जिसमें कंप्यूटर या अन्य स्टोरेज डिवाइस पर संग्रहीत प्रतियाँ शामिल होती हैं; और (ग) Apple सॉफ़्टवेयर प्राप्त करने वाला पक्ष इस लाइसेंस के नियम व शर्तों को पढ़ता है व इनसे सहमत होता है।
 
४. डेटा के उपयोग की अनुमति। जब आप अपने डिवाइस का इस्तेमाल करते हैं, तो आपका फ़ोन नम्बर और आपके डिवाइस के लिए कुछ यूनीक आइटेंटिफ़ायर्स Apple को भेज दिया जाता है, ताकि Apple सॉफ़्टवेयर, जैसे कि iMessage व FaceTime के विभिन्न कम्युनिकेशन फ़ीचर्स का इस्तेमाल कर दूसरों को आपके फ़ोन नम्बर तक पहुँच प्रदान किया जा सके।  जब आप iMessage का इस्तेमाल करते हैं, तो Apple आपके संदेशों की आपूर्ति सुनिश्चित करने के लिए उन्हें एक सीमित अवधि तक एंक्रिप्टेड रूप में रख सकता है। आप अपने डिवाइस पर फ़ेसटाइम या मेसैज सेटिंग्स में जाकर FaceTime या iMessage को बंद कर सकते हैं। कुछ सुविधाएँ जैसे कि ऐनालिटिस्क, लोकेशन सर्विसेज़, Siri तथा डिक्टेशन को अपने संबंधित क्रियाएँ प्रदान करने के लिए आपके डिवाइस से सूचना की आवश्यकता पड़ सकती है। जब आप इन फ़ीचर को चालू या उपयोग करते हैं तो इस संबंध में विवरण प्रदान किए जाएँगे कि Apple को कौन-सी सूचना भेजी गई और इस सूचना का उपयोग कैसे किया जा सकता है।  आप https://www.apple.com/privacy/ पर जाकर अधिक जान सकते हैं। आपकी जानकारी को हर समय Apple की गोपनीयता नीति के अनुसार व्यवहार में लाया जाएगा, जिसे यहाँ देखा जा सकता है : https://www.apple.com/legal/privacy/.
 
५. सेवाएँ और तृतीय पक्ष की सामग्री।  
(क) Apple सॉफ़्टवेयर, Apple के iTunes Store, App Store, Apple Books,Game Center, iCloud, Maps और Apple की अन्य तथा तृतीय पक्ष की सेवाओं और वेबसाइटों (एकत्रित और अलग-अलग “सेवाएँ”) पर ऐक्सेस को सक्षम कर सकता है। संभव है कि उक्त सेवाएँ सभी भाषाओं और सभी क्षेत्रों में उपलब्ध न हों। इन सेवाओं के उपयोग के लिए इंटरनेट और कुछ निश्चित सेवाओं के उपयोग के लिए Apple ID की आवश्यकता हो सकती है, आपको सेवा की शर्तों को स्वीकार करने की आवश्यकता हो सकती है और यह अतिरिक्त शुल्क का विषय हो सकता है। Apple ID या अन्य Apple सेवा के संबंध में इस सॉफ़्टवेयर का उपयोग करके, आप उक्त सेवा की लागू सेवा शर्तों से सहमत होते हैं उदाहरण के लिए उस देश के लिए Apple मीडिया सेवा के नवीनतम नियम व शर्तें जिसमें आप उक्त सेवा को ऐक्सेस करते हैं, इन नियम व शर्तों को आप यहाँ https://www.apple.com/legal/internet-services/itunes/ भी देख सकते हैं।  
 
(ख) यदि आप iCloud के लिए साइन इन करते हैं तो कुछ iCloud फ़ीचर जैसे “iCloud तस्वीर”, “My Photo Stream”, “शेयर किए गए ऐल्बम”, “Back Up” and “Find My iPhone” को सीधा Apple सॉफ़्टवेयर से ऐक्सेस किया जा सकता है।  आप यह स्वीकार करते हैं और सहमत होते हैं कि iCloud और इन फ़ीचर का आपके द्वारा उपयोग किया जाना, iCloud सेवा के नवीनतम नियम व शर्तों के अधीन होता है जिसे आप यहाँ से ऐक्सेस कर सकते हैं और देख सकते हैं: https://www.apple.com/legal/internet-services/icloud/.
 
(ग) News ऐप कंटेंट। News ऐप्लिकेशन के जरिए ऐक्सेस किए कंटेट का आपका उपयोग केवल निजी, गैर-व्यावसायिक उपयोग के लिए सीमित है, कंटेट में आपको कोई भी स्वामित्व लाभ हस्तांतरित नहीं किया जाता है, और विशेष रूप से ऐसे कंटेट में कोई भी व्यावसायिक या प्रचार के उपयोग का अधिकार बग़ैर किसी सीमा के वर्जित है।  इसके अलावा, आपके लिए News के द्वारा एकल फ़ाइल के रूप में पहुँच प्राप्त किए गए किसी ऑडियो को पुनर्प्रकाशित करना, पुनःसंचारित करना और पुनरुत्पादित करना निषिद्ध है।
 
(घ) मैप्स। Apple सॉफ़्टवेयर की मैप्स सेवा और फ़ीचर (“Maps”) जिसमें मैप डेटा कवरेज शामिल होती है, हर क्षेत्र के लिए अलग हो सकते हैं। जब आप नक़्शा के भीतर किसी स्थान आधारित फ़ीचर उपयोग करते हैं जैसे मोड़-दर-मोड़ नैविगेशन, ट्रैफ़िक और स्थानीय खोज तो स्थान आधारित और उपयोग संबंधी कई जानकारी Apple को भेजी जा सकती हैं जिसमें आपके डिवाइस की रियल टाइम भौगोलिक स्थिति शामिल होती है ताकि आपके अनुरोध पर काम किया जा सके और नक़्शा को बेहतर बनाया जा सके। उक्त स्थान और उपयोग संबंधी डेटा Apple द्वारा ऐसे रूप में एकत्र किया जाता है जिससे आपकी व्यक्तिगत पहचान नहीं होती है। नक़्शा का उपयोग करके आप Apple को और उसकी सहायक कंपनियों और एजेंटों को नक़्शा के फ़ीचर और सेवाओं तथा Apple के अन्य उत्पादों और सेवाओं को प्रदान करने व सुधारने हेतु इस जानकारी को हस्तांतरित करने, एकत्र करने, रखरखाव करने, प्रोसेस करने और उपयोग करने की स्वीकृति देते हैं और सहमति प्रदान करते हैं।  Apple द्वारा ऐसी जानकारी अपने साझेदारों और लाइसेंसधारियों को भी या तो संग्रहित या व्यक्तिगत रूप से पहचान नहीं होने वाले रूप में प्रदान की जा सकती है ताकि उन्हें अपना नक्शा और स्थान आधारित उत्पादों तथा सेवाओं को बेहतर बनाने में सहायता मिल सके। आप अपने डिवाइस पर स्थान सेवा सेटिंग्ज़ पर जाकर और नक़्शा के लिए पृथक स्थान सेटिंग्ज़ को बंद करके, Maps की स्थान आधारित कार्यात्मकता को अक्षम कर सकते हैं। हालाँकि नक़्शा के कुछ फ़ीचर अनुपलब्ध हो सकते हैं यदि आप स्थान सेवा सेटिंग्ज़ को अक्षम कर देते हैं जैसे मोड़-दर-मोड़ नैविगेशन।
 
(ङ) आपने यह भी समझ लिया है कि किसी भी सेवा का उपयोग करते समय आपके सामने अपमानजनक, अश्लील या आपत्तिजनक लगने वाली सामग्री आ सकती है जिसकी भाषा के अश्लील होने को स्पष्ट रूप से पहचाना जा सकता है या पहचाना नहीं भी जा सकता है तथा ऐसी किसी भी खोज या विशिष्ट URL को दर्ज करने के परिणामस्वरूप स्वचालित रूप से और अनजाने में आपत्तिजनक सामग्री के लिंक या संदर्भ प्राप्त हो सकते हैं। इसके बावजूद, आप एकमात्र रूप से अपने जोखिम पर सेवा का उपयोग करने के लिए सहमत होते हैं और यह कि Apple, उसकी संबद्ध कंपनियों, एजेंट, प्रिंसीपल या लाइसेंसदाताओं का आपके प्रति ऐसा कोई दायित्व ऐसे कॉन्टेंट के लिए नहीं होगा जिसे अप्रिय, अमर्यादित या आपत्तिजनक पाया जा सकता है। 
 
(च) कुछ सेवाएँ तृतीय पक्ष (“तृतीय पक्ष की सामग्री”) से कॉन्टेंट, डेटा, जानकारी ऐप्लिकेशन या सामग्री को प्रदर्शित, शामिल या उपलब्ध करा सकती हैं या कुछ तृतीय पक्ष की वेबसाइट की लिंक प्रदान कर सकती हैं। सेवाओं का उपयोग करके आप इसके बारे में सहमत होकर स्वीकृत कर रहे है कि सामग्री को जांचना या उसका मूल्यमापन, शुद्धता, पूर्णता, सामयिकता, मान्यता, कॉपीराइट का अनुपालन, वैधता, औचित्य, गुणवत्ता या ऐसे किसी भी तीसरे पक्ष के सामग्री या वेब साईट के अन्य पहलु के लिए Apple जिम्मेदार नहीं रहेगा। Apple, इसके अधिकारी, सहायक और संबद्ध कंपनियाँ किसी भी तृतीय पक्ष सेवा, तृतीय पक्ष सामग्री या वेबसाइट या किसी अन्य सामग्री, उत्पादों या तृतीय पक्ष की सेवाओं के लिए आश्वासन या अनुमोदन प्रदान नहीं करते हैं और इनके संबंध में आपके या किसी अन्य व्यक्ति के लिए इनका कोई दायित्व या जिम्मेदारी नहीं होगी। तृतीय पक्ष सामग्री और अन्य वेबसाइट के लिंक केवल आपकी सुविधा के लिए प्रदान किए जाते हैं। 
 
(छ) ना ही Apple और ना ही उसके कंटेंट प्रदाता स्टॉक जानकारी, स्थान डेटा या किसी भी सेवाएँ द्वारा प्रदर्शित किए जानेवाले किसी भी अन्य डेटा की उपलब्धतता, शुद्धता, पूर्णता, विश्वसनीयता या सामयिकता की गारंटी देते हैं।  किसी भी सेवा द्वारा प्रदर्शित वित्तीय जानकारी केवल सामान्य सूचना प्रदान करने के उद्देश्य से प्रदान की जाती है और इसे निवेश सलाह मानकर इसपर निर्भर नहीं रहना चाहिए। सेवा के माध्यम से प्राप्त सूचना के आधार पर कोई भी प्रतिभूति लेनदेन करने से पहले, आपको ऐसे वित्तीय या प्रतिभूति पेशेवरकर्मियों से सलाह लेनी चाहिए जो आपके देश या क्षेत्र में वित्तीय या प्रतिभूति सलाह देने के लिए कानूनी रूप से योग्य होते हैं। Apple नक़्शे सेवा सहित किसी भी सेवाएँ द्वारा प्रदान किया जाने वाला स्थान डेटा केवल मूलभूत नेविगेशनल और नियोजन उद्देशों के लिए प्रदान किया गया है और जहाँ सटीक स्थान की जानकारी आवश्यक हो या जहाँ अशुद्ध, ग़लत, पुराने या अधूरे स्थान डेटा के कारण मृत्यु, व्यक्तिगत क्षति संपत्ति या पर्यावर्णात्मक नुकसान हो सकता हो ऐसी स्थिति में उस पर निर्भर रहने के उद्देश्य हेतु तैयार नहीं किया गया है। आप सहमत होते हैं कि नक़्शा सेवा द्वारा आपको मिलने वाले परिणाम उन कारणों की वजह से वास्तविक सड़क या भूभाग स्थितियों से अलग हो सकते हैं जिनसे नक़्शा डेटा की सटीकता प्रभावित हो सकती है जैसे मौसम, सड़क व ट्रैफ़िक स्थितियाँ और भूराजनीतिक घटनाएँ हालाँकि इनमें कुछ और कारण भी शामिल हो सकते हैं। आपकी सुरक्षा के लिए नैविगेशन फ़ीचर का उपयोग करते हुए, हमेशा सड़क पर लगाए गए चिह्नों और सड़क की वर्तमान स्थितियों पर ध्यान दें। सुरक्षित ड्राइविंग के तौर-तरीक़ों और ट्रैफ़िक के विनियमों का पालन करें और ध्यान दें कि पैदल जाने के रास्तों में पटरी या फुटपाथ शामिल नहीं हो सकते हैं।
 
(ज) सेवाएँ का उपयोग करके किसी भी कंटेंट को अपलोड किए जाने पर आप यह दर्शाते हैं कि आपके पास ऐसे कंटेंट को अपलोड करने के सभी अधिकार या प्राधिकार हैं या फिर आपको क़ानूनी तौर इसकी अनुमति दी गई है और यह कि ऐसा कंटेंट सेवाएँ पर लागू होने वाली किसी भी सेवा शर्त का उल्लंघन नहीं करता है। आप सहमत हैं कि सेवाएँ में इस साइट के स्वामी Apple के स्वामित्व वाली या उनके लाइसेंसधारकों के स्वामित्व का कॉन्टेंट, सूचना और सामग्री शामिल है, और जो बौद्धिक संपदा और अन्य कानूनों द्वारा संरक्षित है, जिसमें कॉपीराइट शामिल है लेकिन जो इस तक ही सीमित नहीं है। आप सहमति देते हैं कि आप ऐसे स्वामित्व वाले कॉन्टेंट, सूचना या सामग्री का सेवाएँ के अनुमत उपयोग के अलावा या अन्य किसी भी तरह से इसका उपयोग नहीं करेंगे जो इस लाइसेंस की शर्तों के असंगत है या तृतीय पक्ष या Apple के किसी भी बौद्धिक संपदा अधिकार का उल्लंघन करता हो। सेवा के किसी भी भाग को किसी भी रूप या साधन के द्वारा पुनरुत्पादित नहीं किया जाएगा। आप किसी भी प्रकार से सेवा पर आधारित यौगिक कार्यों को संशोधित, किराये, पट्टे पर देने, उधार के रूप में देने, बेचने, वितरित या निर्मित न करने की सहमति प्रदान करते हैं और आप किसी भी प्रकार से किसी भी अनधिकृत तरीक़े से सेवा का दोहन नहीं करेंगे जिसमें किसी कंप्यूटर वायरस, वॉर्म, ट्रोज़न होर्स या अन्य मालवेयर को ट्रांसमिट करने के लिए या नेटवर्क क्षमता में सेंध लगाने या उसपर भार डालने के लिए सेवा का उपयोग करना शामिल होता है किंतु इन्हीं तक सीमित नहीं है। आप इसके लिए भी सहमति प्रदान करते हैं कि आप उत्पीड़न, दुर्व्यवहार, पीछा करने, धमकाने, बदनाम करने या अन्य प्रकार से किसी भी अन्य पक्ष के अधिकारों का अतिक्रमण या उल्लंघन करने के लिए सेवा का उपयोग नहीं करेंगे और यह कि आपके द्वारा ऐसे किसी भी उपयोग के लिए और सेवा का उपयोग करने पर आपको प्राप्त होने वाले किसी भी उत्पीड़क, धमकाने वाले, बदनाम करने वाले, अप्रिय, अतिक्रमण करने वाले या गैरकानूनी संदेश या ट्रांसमिशन के लिए Apple किसी भी प्रकार से जिम्मेदार नहीं होता है।
 
(झ) इसके अतिरिक्त, डिवाइस द्वारा ऐक्सेस की जाने वाली, इससे लिंक या इसपर प्रदर्शित की जाने वाली सेवाएँ और तृतीय पक्ष की सामग्री सभी भाषाओं या सभी देशों या प्रदेशों में उपलब्ध नहीं हैं। Apple ऐसा कोई दावा नहीं करता है कि ऐसी सेवा और तृतीय पक्ष सामग्री उचित हैं और किसी भी स्थान से इनका उपयोग किया जा सकता है। जिस सीमा तक आप ऐसी सेवा और तृतीय पक्ष सामग्री का उपयोग करना या उन्हें ऐक्सेस करने का विकल्प चुनते हैं, आप ऐसा अपनी स्वयं की पहल से करते हैं और किसी भी ऐसे लागू स्थानीय कानूनों के अनुपालन के लिए जिम्मेदार होते हैं जिनमें लागू होने वाले स्थानीय कानून और गोपनीयता व डेटा संग्रह कानून शामिल हैं परंतु इन्हीं तक सीमित नहीं हैं। अपने डिवाइस के जरिए फ़ोटोज़ शेयरिंग या सिंकिंग करने से मेटाडेटा पैदा हो सकते हैं, जिसमें वह स्थान भी शामिल होता है जहाँ फ़ोटो ली गई थी और फ़ोटोज़ के साथ हस्तांतरित किए जाने वाली डेप्थ सूचना भी शामिल रहती है। ऐसी फ़ोटोज़ को शेयर या सिंक करने के लिए Apple सेवाओं के इस्तेमाल (जैसे कि iCloud Photo Library) Apple को ऐसे मेटाडेटा प्राप्त होंगे और वह उसे स्टोर करेगा। Apple और इसके लाइसेंसधारी के पास बिना किसी सूचना के किसी भी समय किसी भी सेवा को बदलने, निलंबित करने, निकालने या अक्षम करने का अधिकार सुरक्षित है। किसी भी स्थिति में Apple ऐसी किसी भी सेवा तक ऐक्सेस हटाए जाने या अक्षम करने के लिए उत्तरदायी नहीं होगा। Apple किसी भी स्थिति में और बिना किसी सूचना या दायित्व के कुछ सेवाओं के उपयोग या उन तक ऐक्सेस की सीमाएँ भी लागू कर सकता है। 
 
६. समाप्ति। यह लाइसेंस समाप्त किए जाने तक प्रभावी रहेगा। यदि आप इस लाइसेंस की किसी भी शर्त का अनुपालन करने में विफल होते हैं, तो इस लाइसेंस के अंतर्गत आपके अधिकारों को ऑटोमैटिकली समाप्त किया जाएगा या अन्यथा Apple की ओर से बिना सूचना के स्थगन प्रभावी होगा। इस लाइसेंस के समाप्त होने पर, Apple सॉफ़्टवेयर के आपके समस्त उपयोग को रोक दिया जाएगा।  इस लाइसेंस के अनुभाग ४, ५, ६, ७, ८, ९, १२, और १३ ऐसे किसी भी समापन के दौरान अस्तित्व में रहेंगे।
 
७. वारंटियों का अस्वीकरण। 
७.१ यदि आप ग्राहक हैं जो उपभोक्ता है (ऐसा व्यक्ति जो अपने व्यापार, व्यवसाय या पेशे के अलावा Apple सॉफ़्टवेयर का उपयोग करता है) तो आपके पास अपने निवास देश के ऐसे कानूनी अधिकार हो सकते हैं जो आप पर लागू होने वाली निम्नलिखित सीमाओं को प्रतिबंधित करेंगे और प्रतिबंधित होने पर वे आप पर लागू नहीं होंगे। अधिकारों के बारे में अधिक जानने के लिए, आपको स्थानीय उपभोक्ता सलाह संस्था से संपर्क करना चाहिए।
 
७.२ आप स्पष्ट रूप से यह स्वीकार करते हैं और इस बात कि सहमति देते हैं कि प्रयोज्य क़ानून द्वारा अनुमत सीमा तक, Apple सॉफ़्टवेयर के उपयोग और Apple सॉफ़्टवेयर द्वारा निष्पादित सेवाएं और उसकी पहुंच-प्राप्ति का जोखिम पूर्ण रूप से आप पर है और संतोषजनक गुणवत्ता, निष्पादन, शुद्धता और प्रयास का पूरा जोखिम भी आप पर है। 
 
७.३ लागू हो सकनेवाले क़ानून से प्राप्त अनुमति के अनुसार अधिकतम उपयोग के लिए Apple सॉफ़्टवेयर और सेवाओं को “जैसे है वैसे” और “जैसे उपलब्ध है वैसे” के अनुसार सभी दोष और किसी भी प्रकार के वारंटी के बिना प्रदान किया गया है, और APPLE तथा APPLE के लाइसेंसधारक (अनुभाग ७ और ८ के हेतु एकत्रित रूप से उन्हें APPLE के रूप संदर्भित किया जाएगा) इसके अनुसार जो व्यक्त होती है, ध्वनित या वैधानिक होती है ऐसी सभी वारंटियों और शर्तों को Apple सॉफ़्टवेयर और सेवाओं के संदर्भ में अस्वीकृत करते हैं जो ध्वनित वारंटियां और/या बाजार में लाने योग्य स्थितियों, संतोषजनक गुणवत्ता, विशिष्ट हेतु के लिए अनुकूल, शुद्धता, आनंद तथा तीसरे पक्ष के अधिकारों का उल्लंघन यहां तक सीमित नहीं हैं। 
 
७.४ APPLE द्वारा ऐसा कोई आश्वासन नहीं दिया जाता है कि आपके Apple सॉफ़्टवेयर और सेवा के आनंद में हस्तक्षेप नहीं आएगा, कि इस सॉफ़्टवेयर में शामिल फ़ंक्शन या निष्पादित और प्रदान की गई सेवा द्वारा Apple सॉफ़्टवेयर आपकी आवश्यकताओं को पूरा करेगा, यह कि Apple सॉफ़्टवेयर और सेवा का परिचालन निर्बाध या त्रुटि-मुक्त रहेगा, कोई भी सेवाएं निरंतर उपलब्ध रहेंगी, Apple सॉफ़्टवेयर या सेवा में ख़राबी को सुधारा जाएगा या यह कि Apple सॉफ़्टवेयर को सुसंगत बनाया जाएगा या किसी तृतीय पक्ष के सॉफ़्टवेयर, ऐप्लिकेशन या तृतीय पक्ष की सेवाओं के साथ कार्य करेगा। Apple सॉफ़्टवेयर को इंस्टॉल करने से तृतीय पक्ष सॉफ़्टवेयर, ऐप्लिकेशन या तृतीय पक्ष सेवाओं, साथ ही APPLE उत्पादों और सेवाओं की उपलब्धता और उपयोगिता प्रभावित हो सकती है। 
 
७.५ आप यह भी स्वीकार करते हैं कि Apple सॉफ़्टवेयर और सेवा को ऐसी परिस्थितियों या पर्यावरण के उद्देश्य से नहीं बनाया गया है जहाँ विफलता या समय में विलंब या त्रुटियाँ या पुनरावृत्तियों में Apple सॉफ़्टवेयर द्वारा प्रदान की जाने वाली सामग्री या सेवा, मृत्यु, व्यक्तिगत क्षति, या गंभीर शारीरिक या पर्यावरणीय क्षति का कारण बन सकते हैं, जिसमें बिना प्रतिबंध के नाभिकीय सुविधाएं, विमान नेविगेशन या संचार व्यवस्था, हवाई यातायात नियंत्रण, जीवन समर्थन या आयुध प्रणालियाँ भी शामिल हैं। 
 
७.६ APPLE या APPLE अधिकृत प्रतिनिधि द्वारा कोई भी मौखिक या लिखित जानकारी या सलाह नहीं दी जाती है जिससे कोई वारंटी निर्मित होती हो। Apple सॉफ़्टवेयर या सेवा के त्रुटिपूर्ण होने पर, आपको आवश्यक सेवाओं, मरम्मत या सुधार या पूर्ण लागत का वहन करना होगा। कुछ न्यायाधिकार अन्तर्निहित वारंटी या प्रयोज्य संवैधानिक सीमाओं या ग्राहकों के लिए लागू होने वाले संवैधानिक अधिकारों का अपवर्जन नहीं करते हैं, इसलिए उपरोक्त अपवर्जन और सीमाएं आप पर लागू नहीं हो सकती हैं। 
 
८. उत्तरदायित्व की मर्यादा। लागू क़ानूनों के द्वारा निषिद्ध न होने की सीमा तक किसी भी परिस्थिति में Apple, इसकी सहायक कंपनियाँ, एजेंट या प्रिंसीपल, Apple सॉफ़्टवेयर और सेवा या किसी अन्य तृतीय पक्ष के सॉफ़्टवेयर या ऐप्लिकेशन के Apple सॉफ़्टवेयर या सेवाओं के साथ आपके द्वारा किए गए उपयोग या उपयोग करने की अक्षमता के कारण हुई व्यक्तिगत क्षति या कोई अपघात, विशेष, अप्रत्यक्ष या परिणामी नुकसान के लिए उत्तरदायी नहीं होंगे, जिसमें असीमित रूप से शामिल है डेटा करप्शन या नुकसान, डेटा को संचारित या प्राप्त करने में विफलता, व्यावसायिक व्यवधान या अन्य वाणिज्यिक नुकसान या हानियाँ, भले ही ऐसा नुकसान या हानि देयता के सिद्धान्त (अनुबंध, अपकृत्य या अन्यथा) के अंतर्गत मान्य हो और भले ही ऐसे नुक़सानों की संभावना से Apple को अवगत करा दिया गया हो। कुछ अधिकार क्षेत्र उत्तरदायित्व अपवर्जन या मर्यादाओं को व्यक्तिगत क्षति या संलग्न तथा परिणाम स्वरूप नुकसान के लिए अनुमति नहीं देते है, इसलिए ऐसी मर्यादाएं आप पर लागू नहीं हो सकती। किसी भी स्थिति में सभी (व्यक्तिगत क्षति की स्थितियों में प्रयोज्य क़ानून के अतिरिक्त) क्षतियों के लिए Apple का कुल दायित्व दो सौ पचास डॉलर ($२५०.००) की राशि से अधिक नहीं होगा। यदि उपरोक्त घोषित उपाय अपने आवश्यक प्रयोजन में विफल होते हैं, तब भी यह पूर्वगामी प्रतिबंध लागू होंगे।
 
९. डिज़िटल सर्टिफ़िकेट्स। Apple सॉफ़्टवेयर में ऐसी क्रियात्मकता मौजूद रहती हैं, जो Apple या तीसरे पक्षों से जारी डिज़िटल सर्टिफ़िकेट्स को स्वीकार करने की अनुमति देती है। Apple या तीसरे पक्ष द्वारा जारी सर्टिफ़िकेट पर भरोसा किया जाए या न किया जाए, यह फ़ैसला लेने के लिए पूर्ण रूप से आप ही जिम्मेदार हैं । डिज़िटल सर्टिफ़िकेट्स का आपका इस्तेमाल आपके जोख़िम पर है। प्रयोज्य कानून की अधिकतम अनुमति सीमा तक, मर्चेंटैब्लिटी या किसी ख़ास उद्देश्य के लिए उपयुक्तता, सटीकता, सिक्योरिटी या डिज़िटल सर्टिफ़िकेट्स के संदर्भ में तृतीय पक्ष के अधिकारों के गैर-उल्लंघन का Apple कोई भरोसा, या कोई आश्वासन नहीं देता, न ही प्रकट करता या संकेत करता है।   
 
१०. निर्यात नियंत्रण। संयुक्त राज्य अमेरिका के क़ानून द्वारा अधिकृत और क़ानून का क्षेत्राधिकार जिसके अंतर्गत Apple सॉफ़्टवेयर प्राप्त किया गया था, इसके सिवाय आप Apple सॉफ़्टवेयर का उपयोग या इसका निर्यात या पुनः निर्यात नहीं कर सकते हैं। विशेष रूप से, लेकिन बिना बंधन के, Apple सॉफ़्टवेयर को (क) संयुक्त राज्य अमेरिका द्वारा प्रतिबंधित देश में या (ख) विशेष रूप से नामित राष्ट्रों की अमेरिकी ट्रेज़री विभाग की सूची या अमेरिकी वाणिज्य विभाग के खारिज व्यक्तियों या निकाय की सूची या अन्य किसी प्रतिबंधित पक्षों की सूची में निहित किसी व्यक्ति को निर्यात या पुन:निर्यात नहीं किया जा सकता है। Apple सॉफ़्टवेयर का उपयोग करके, आप दर्शाते और आश्वासित करते हैं कि आप ऐसे किसी भी देश में स्थित नहीं हैं या सूची में उपस्थित नहीं हैं। आप इससे भी सहमत हैं कि आप संयुक्त राज्य अमेरिका के क़ानून द्वारा निषिद्ध किसी भी उद्देश्य के लिए Apple सॉफ़्टवेयर का उपयोग नहीं करेंगे, जिसमें बिना प्रतिबंध के विकास, डिजाइन, विनिर्माण या मिसाइल या परमाणु, रासायनिक या जैविक हथियारों का उत्पादन शामिल हैं।
 
११. सरकार लक्ष्य प्रयोक्ता। Apple सॉफ़्टवेयर और संबंधित प्रलेखन “वाणिज्यिक आइटम” हैं, जैसे कि यह शब्द 48 C.F.R. §2.101 में परिभाषित है जिसमें “वाणिज्यिक कंप्यूटर सॉफ़्टवेयर” और “वाणिज्यिक कंप्यूटर सॉफ़्टवेयर प्रलेखन” के अनुसार, ऐसे शब्दों का उपयोग 48 C.F.R. §12.212 या 48 C.F.R. §227.7202 में किया जाता है, इनके अनुसार प्रयोज्य है। 48 C.F.R. §12.212 या 48 C.F.R. §227.7202-1 के अनुरूप 227.7202-4 के द्वारा, जैसा प्रयोज्य है, वाणिज्यिक कंप्यूटर सॉफ़्टवेयर और व्यावसायिक कंप्यूटर सॉफ़्टवेयर प्रलेखन अमेरिका सरकार लक्ष्य प्रयोक्ता द्वारा लाइसेंस प्राप्त हैं (क) केवल वाणिज्यिक वस्तुओं के रूप में और (ख) केवल वे अधिकार जो सभी लक्षित प्रयोक्ताओं के लिए नियमों और शर्तों के अनुसार इसमें स्वीकृत हैं। अप्रकाशित-अधिकार संयुक्त अमेरिका के कॉपीराइट क़ानून के द्वारा सुरक्षित हैं।
 
१२. कानून और विच्छेदनीयता पर नियंत्रण। यह लाइसेंस कैलिफ़ोर्निया राज्य के क़ानून के अनुसार शासित और अनुमानित होगा, इसके निजी अंतर्राष्ट्रीय कानून के सिवाय। वस्तुओं की अंतर्राष्ट्रीय बिक्री के अनुबंध में यह लाइसेंस संयुक्त राष्ट्र संधिपत्र द्वारा शासित नहीं होगा, जिसका प्रयोग स्पष्ट रूप से अपवर्जित है। यदि आप इंग्लैंड में रहने वाले उपभोक्ता हैं तो यह लाइसेंस आपके निवास के क्षेत्राधिकार के कानूनों से नियंत्रित होगा। यदि किसी कारण से सक्षम अधिकारिता वाला न्यायालय किसी प्रावधान या इसके किसी अंश को अप्रवर्तनीय पाता है, तो इस लाइसेंस का शेष पूर्ण रूप से बाध्य और प्रभावी होगा।  
 
१३. पूर्ण अनुबंध; शासित भाषा। यह लाइसेंस आपके और Apple के बीच Apple सॉफ़्टवेयर से संबधित संपूर्ण अनुबंध का गठन करता है और इस तरह की विषय वस्तु के बारे में सभी पूर्व या समकालीन सहमतियों को प्रतिस्थापित करता है। इस लाइसेंस में किसी भी तरह का सुधार या संशोधन तब तक बाध्यकारी नहीं होगा जब तक की यह Apple द्वारा लिखित और हस्ताक्षरित न हो। इस लाइसेंस का कोई भी अनुवाद स्थानीय आवश्यकताओं और अंग्रेजी तथा गैर-अंग्रेजी संस्करणों बीच होने वाले विवाद की स्थिति किया जाता है, इस लाइसेंस का अंग्रेजी संस्करण शासित होगा, जो आपके क्षेत्राधिकार की सीमा में स्थानीय कानून द्वारा निषिद्ध नहीं होगा।
 
१४. तृतीय पक्ष अभिस्वीकृति। Apple सॉफ़्टवेयर के कुछ हिस्सों द्वारा तृतीय पक्ष के सॉफ़्टवेयर और अन्य कॉपीराइट सामग्री का उपयोग या उन्हें शामिल किया जा सकता है। उक्त सामग्री की अभिस्वीकृति, लाइसेंस संबंधी शर्तें और अस्वीकरण को Apple सॉफ़्टवेयर के इलेक्ट्रॉनिक दस्तावेज़ों में शामिल किया गया है और उक्त सामग्री को आपके द्वारा उपयोग करना संबंधित शर्तों के अधीन आता है। गूगल सेफ़ ब्राउज़िंग सर्विस गूगल टर्म ऑफ़ सर्विस (https://www.google.com/intl/en/policies/terms/) तथा गूगल की प्राइवसी पॉलिसी (https://www.google.com/intl/en/policies/privacy/) के अधीन है।
 
१५. MPEG-4; H.264/AVC नोटिस का इस्तेमाल। 
(क) Apple सॉफ़्टवेयर को MPEG-4 सिस्टम्स स्टैंडर्ड के अनुरूप एंकोडिंग हेतु MPEG-4 सिस्टम्स पेटेंट पोर्टफ़ोलियो लाइसेंस के तहत लाइसेंस प्राप्त है, बशर्ते कि एक अतिरिक्त लाइसेंस तथा रॉयल्टीज़ का भुगतान अग्रवर्णित के संबंध में आवश्यक हो (i) फीज़िकल मीडिया में स्टोर्ड या एंक्रिप्टेड डेटा जिसके लिए टाइटल बाइ टाइटल आधार पर भुगतान किया जाता है तथा/या (ii) वह डेटा जिसके लिए टाइटल बाय टाइटल आधार पर भुगतान किया जाता है और स्थाई स्टोरेज तथा/या इस्तेमाल के लिए किसी अंतिम प्रयोक्ता को हस्तांतरित किया है। ऐसा अतिरिक्त लाइसेंस MPEG LA, LLC से हासिल किया जा सकता है। अधिक विवरण के लिए देखें http://www.mpegla.com।
 
(ख) Apple सॉफ़्टवेयर में MPEG-4 वीडियो एन्कोडिंग तथा/या डीकोडिंग फ़क्शनैलिटी मौजूद होते हैं। Apple सॉफ़्टवेयर को अग्रवर्णित के निजी तथा गैर-व्यापारिक इस्तेमाल के लिए MPEG-4 विजुअल पेटेंट पोर्टफ़ोलियो लाइसेंस के तहत लाइसेंस प्राप्त होता है, (i) MPEG-4 विजुअल स्टैंडर्ड (“MPEG-4 वीडियो”) तथा/या के अनुरूप एंकोडिंग (ii) MPEG-4 वीडियो की डीकोडिंग, जिसे निजी तथा गैर-व्यापारिक गतिविधि में लिप्त उपभोक्ता द्वारा एंकोड किया गया हो तथा/या MPEG-4 वीडियो प्रदान करने के लिए MPEG LA द्वारा लाइसेंस प्राप्त वीडियो प्रदाता से प्राप्त किया गया हो। किसी अन्य इस्तेमाल के लिए कोई लाइसेंस नहीं दिया जाता या दिया जाएगा। प्रोमोशनल, इंटरनेट तथा व्यापारिक इस्तेमाल से जुड़ी अतिरिक्त जानकारी और लाइसेंसिंग MPEG LA, LLC से हासिल किया जा सकता है।  देखें http://www.mpegla.com । 
 
(ग) Apple सॉफ़्टवेयर में AVC एंकोडिंग तथा/या डीकोडिंग फ़ंक्शनैलिटी शामिल होते हैं, इसलिए H.264/AVC के व्यापारिक इस्तेमाल के लिए अतिरिक्त लाइसेंसिंग की आवश्यकता होती है और निम्नांकित प्रावधान लागू होता है: Apple सॉफ़्टवेयर में AVC फ़ंक्शनैलिटी को लाएसेंस केवल निजी तथा गैर-व्यापारिक इस्तेमाल किए अग्रवणित कार्यों के लिए दिया जाता है (i) AVC स्टैंडर्ड (“AVC VIDEO”) के अनुरूप एंकोडिंग के लिए तथा/या (ii) AVC वीडियो की डीकोडिंग, जिसे निजी तथा गैर-व्यापारिक गतिविधि में लिप्त उपभोक्ता द्वारा एंकोड किया गया हो तथा/या AVC वीडियो के लिए, जिसे AVC वीडियो प्रदान करने के लिए लाइसेंस प्राप्त वीडियो प्रदाता से प्राप्त किया गया हो। अन्य उपयोगों तथा लाइसेंसों से जुड़ी जानकारी MPEG LA L.L.C से हासिल की जा सकती है। देखें http://www.mpegla.com । 
 
१६. Yahoo सर्च सर्विस रेस्ट्रिकशंस। Safari के ज़रिए उपलब्ध होने वाली Yahoo सर्च सर्विस को केवल निम्नांकित देशों और क्षेत्रों में लाइसेंस प्राप्त है: अर्जेंटीना, अरुबा, ऑस्ट्रेलिया, ऑस्ट्रिया, बार्बादोस, बेल्जियम, बर्मूडा, ब्राज़ील, बुल्गेरिया, कनाडा, केमान आइलैंड, चिली, चीन मुख्यभूमि, हाँग काँग, ताइवान, कोलम्बिया, साइप्रस, चेक रिपब्लिक, डेनमार्क, डोमिनियन रिपब्लिक, इक्वाडोर, अल सल्वाडोर, फ़िनलैंड, फ़्रांस, जर्मनी, ग्रीस, ग्रेनाडा, ग्वाटेमाला, हाँग काँग, हंगरी, आइसलैंड, भारत, इंडोनेशिया, आयरलैंड, इटली, जमाइका, जापान, लात्विया, लिथुआनिया, लक्ज़म्बर्ग, मलेशिया, माल्टा, मेक्सिको, नीदरलैंड, न्यूज़ीलैंड, निकारागुआ, नॉर्वे, पनामा, पेरू, फ़िलीपींस, पोलैंड, पुर्तगाल, प्यूर्टो रिको, रोमानिया, सिंगापुर, स्लोवाकिया, स्लोवेनिया, साउथ कोरिया, स्पेन, सेंट लूसिया, सेंट विंसेंट, स्वीडन, स्विट्ज़रलैंड, ताइवान, थाइलैंड, द बहामास, ट्रिनिदाद एंड टोबैगो, तुर्की, यूके, उरुग्वे, अमेरिका तथा वेनेज़ुएला।
 
१७. Microsoft एक्सचेंज़ नोटिस। Apple सॉफ़्टवेयर में Microsoft Exchange mail सेटिंग को लाइसेंस आपके Microsoft Exchange Server या Microsoft द्वारा Microsoft Exchange ActiveSync प्रोटोकोल को लागू करने के लिए लाइसेंस प्राप्त अन्य सर्वर सॉफ़्टवेयर सूचना के केवल ओवर-द-एयर सिंक्रोनाइज़ेशन के लिए प्रदान किया जाता है, जैसे कि ईमेल, कॉन्टैक्ट्स, कैलेंडर तथा टास्क के लिए।
 
EA१६३६
२५/६/२०१९

————————————
Apple Pay पूरक नियम और शर्तें
 
ये Apple Pay पूरक नियम और शर्तें (“पूरक शर्तें”) Apple सॉफ़्टवेयर लाइसेंस अनुबंध ( “लाइसेंस”) को पूर्ण करती हैं; लाइसेंस की शर्तें और ये पूरक शर्तें, दोनों से आपके द्वारा Apple Pay सुविधाओं का वह उपयोग नियंत्रित होगा जिसे लाइसेंस के अंतर्गत एक “सेवा” माना जाएगा। इन पूरक शर्तों में उपयोग किए गए बोल्ड अक्षर वाले पारिभाषिक शब्दों का अर्थ लाइसेंस में बताया है।
 
१.     अवलोकन और उपयोग पर लागू प्रतिबंध
 
Apple Pay आपको अनुमति देता है:
 
•    Apple Pay सुविधा (“समर्थित भुगतान कार्ड”) द्वारा समर्थित क्रेडिट, डेबिट और प्रीपेड कार्ड और Apple Pay Cash कार्ड, डेबिट, प्रीपेड कार्ड का कृत्रिम रूपान्तरण संग्रहित करने देता है और चयनित स्थानों या ऐप या वेबसाइट में संपर्क रहित भुगतान करने के लिए समर्थित डिवाइस का उपयोग करने की अनुमति देता है;
•    Apple Pay द्वारा संपर्क रहित भुगतान के हिस्से के तौर पर चयनित स्टोरों में संपर्क रहित रिवार्ड व उपहार कार्ड लेनदेन (“Apple Pay सक्षम कार्ड” और समर्थित भुगतान कार्ड “समर्थित कार्ड” सहित) करने के लिए Wallet में सहेजे गए रिवार्ड और उपहार कार्ड का उपयोग करने की अनुमति भी देता है; और
•    अन्य Apple Pay यूज़र को पर्सन टू पर्सन (पी2पी) भुगतान भेजने की सुविधा देता है।
 
संभव है कि Apple सॉफ़्टवेयर की Apple Pay सुविधा केवल चुने हुए क्षेत्रों में, चुने हुए कार्ड जारीकर्ताओं, वित्तीय संस्थाओं और व्यापारियों के यहाँ ही उपलब्ध हो। क्षेत्र, जारीकर्ता और व्यापारी के अनुसार सुविधाएं भिन्न-भिन्न हो सकती हैं।
 
Apple Pay उपयोग करने के लिए, आपके पास समर्थित कार्ड होना चाहिए। समर्थित कार्ड समय-समय पर बदल सकते हैं। इसके अतिरिक्त, पर्सन टू पर्सन (पी2पी) भुगतान भेजने या प्राप्त करने के लिए, आपके पास Apple Pay Cash कार्ड होना चाहिए।
 
समर्थित भुगतान कार्ड और पर्सन टू पर्सन (पी2पी) भुगतान उस Apple ID से जुड़े होते हैं जिससे आपने ये सुविधाएँ प्राप्त करने के लिए iCloud में साइन-इन किया है। Apple Pay केवल १३ वर्ष या उससे अधिक आयु के व्यक्तियों के लिए ही उपलब्ध है और iCloud या जिस समर्थित कार्ड के लिए आप प्रबंध कर रहे है उसके द्वारा लगाए गए उम्र-आधारित प्रतिबंधों का विषय हो सकता है। Apple Pay Cash कार्ड और पर्सन टू पर्सन (पी2पी) भुगतान भेजने या प्राप्त करने की क्षमता केवल १८ वर्ष या इससे अधिक आयु के व्यक्तियों के लिए उपलब्ध होती है।
 
आपके व्यक्तिगत उपयोग के लिए Apple Pay बनाया है और आप केवल आपके समर्थित कार्ड के लिए प्रबंध कर सकते हैं। यदि आप समर्थित कॉर्पोरेट कार्ड के लिए प्रबंध कर रहें हैं तो आप यह दर्शाते हैं कि ऐसा आप आपके नियोक्ता प्राधिकार में कर रहे हैं और आप इस उपयोग की शर्तों के लिए तथा इस सुविधा के उपयोग के परिणाम स्वरुप होनेवाले सभी लेनदेन के लिए आपके नियोक्ता के साथ प्राधिकृत रूप से प्रतिबद्ध है। यदि आप पर्सन टू पर्सन (पी2पी) भुगतान भेज रहे हैं या प्राप्त कर रहे हैं तो आप यह दर्शाते हैं कि आप ऐसा अपने व्यक्तिगत, गैर-व्यावसायिक उपयोग के लिए कर रहे हैं।
 
आप इस बात से भी सहमत है कि आप इस Apple Pay का गैरकानूनी या कपटपूर्ण हेतुओं के लिए तथा लाइसेंस और इन पूरक शर्तों द्वारा प्रतिबंधित किसी भी अन्य हेतुओं के लिए उपयोग नहीं करेंगे। इसके अतिरिक्त आप लागू होने वाले कानून और नियमनों के अनुसार Apple Pay का उपयोग करने के लिए भी सहमत होते हैं। आप इस बात से भी सहमत होते हैं कि आप Apple Pay सेवा (किसी भी स्वचालित साधन से सेवा एक्सेस करने समेत) या सेवा से जुडे किसी भी सर्वर या नेटवर्क अथवा सेवा से जुड़ी किसी भी नीति, आवश्यकताओं या नियमनों (उस पर किसी भी अनधिकृत एक्सेस, उपयोग या डेटा तथा ट्रैफिक के मॉनिटरिंग के उपयोग समेत) में हस्तक्षेप नहीं करेंगे या उनके सुचारु पालन को भंग नहीं करेंगे।
 
२.     Apple का आपके साथ संबंध
 
Apple Pay आपको आपके समर्थित डिवाइस पर समर्थित कार्डों का कृत्रिम रूपांतरण निर्मित करने में सक्षम बनाता है।  यद्यपि Apple द्वारा भुगतानों या अन्य गैर-भुगतान कार्ड लेनदेनों (जैसे रिवार्ड संचित करने या रिवार्ड रिडीम करने) पर कार्रवाई नहीं की जाती है, आपके फंड को प्राप्त, धारित या हस्तांतरित नहीं किया जाता है अथवा भुगतानों, प्रतिफलों, रिफंड, रिवार्ड, वैल्यू, डिस्काउंट या अन्य वाणिज्यिक गतिविधि को नियंत्रित नहीं किया जाता है जो आपके द्वारा इस सुविधा के उपयोग से उत्पन्न हो सकती हैं।
 
आपको जिस जारीकर्ता ने कार्ड जारी किया है, उसके कार्डधारक अनुबंध की शर्तों द्वारा आपके समर्थित कार्ड और Apple Pay के संबंध में होने वाले इसके उपयोग को नियंत्रित करना जारी रहेगा। इसी तरह से किसी भी व्यापारी रिवार्ड या उपहार कार्ड कार्यक्रम में आपकी सहभागिता और Apple Pay से जुड़े Apple Pay सक्षम कार्ड का आपके द्वारा किया जाने वाला उपयोग व्यापारी के नियमों व शर्तों के अधीन रहेगा।
 
Apple Pay Cash कार्ड और पर्सन टू पर्सन (पी2पी) भुगतान भेजने या प्राप्त करने की क्षमता केवल संयुक्त राज्य अमेरिका में उपलब्ध है और ये ऐसी सेवाएँ हैं जिन्हें एफ़डीआईसी के सदस्य, ग्रीन डॉट बैंक द्वारा उपलब्ध कराया जाता है। जब आप Apple Pay के भीतर ये सेवाएँ सक्षम करते हैं तो आप ग्रीन डॉट बैंक में एक खाता खोलते हैं और जब आप पर्सन टू पर्सन भुगतान भेजते या प्राप्त करते हैं या अपने Apple Pay Cash कार्ड में धन राशि डालते हैं या निकालते हैं तो आपके धन को प्राप्त करने या वांछित प्राप्तकर्ता तक भेजने के लिए ग्रीन डॉट बैंक जिम्मेदार होगा। Apple Pay Cash और Apple Pay के भीतर पर्सन टू पर्सन (पी2पी) भुगतान सुविधा प्रस्तुत करने के लिए जिम्मेदार वित्तीय संस्था को परिवर्तित किया जा सकता है और उक्त सुविधाओं का आपका उपयोग उनके नियम व शर्तों के अंतर्गत आता है।
 
किसी भी कार्डधारक, प्रयोगकर्ता या व्यापारी अनुबंधों में इस लाइसेंस या इन पूरक शर्तों द्वारा किसी भी प्रकार का संशोधन नहीं किया जाता है और ऐसी शर्तें प्रयोज्य समर्थित कार्ड या Apple Pay की पर्सन टू पर्सन सुविधा और आपके डिवाइस पर उनके कृत्रिम रूपांतरण के आपके उपयोग पर लागू होंगी। आप सहमत हैं कि Apple आपके कार्डधारक या व्यापार अनुबंधों का पक्ष नहीं है और न ही Apple निम्न के लिए उत्तरदायी है: (क) Apple Pay कार्यात्मकता का उपयोग करते हुए किसी भुगतान कार्ड, रिवार्ड कार्ड, उपहार कार्ड, वाणिज्यिक गतिविधियों, लेनदेनों या खरीदारियों की विषयवस्तु, सटीकता या अनुपलब्धता के लिए; (ख) क्रेडिट जारी करने या क्रेडिट की पात्रता तक पहुंच हासिल करने के लिए; (ग) किसी व्यापारी के कार्यक्रम के अंतर्गत रिवार्ड या सहेजे गए वैल्यू को जमा करने या उन्हें रिडीम करने के लिए; (घ) प्रीपेड कार्ड की फंडिंग या रिलोडिंग के लिए; (ङ) पर्सन टू पर्सन भुगतान भेजने या प्राप्त करने के लिए; या (च) आपके Apple Pay Cash कार्ड में धन राशि डालने (लोड करने), रिडीम करने या निकालने के लिए।
 
भुगतान कार्ड, रिवार्ड कार्ड, उपहार कार्ड या इससे जुड़ी वाणिज्यिक गतिविधि से संबंधित सभी विवादों के लिए कृपया अपने जारीकर्ता या प्रयोज्य व्यापारी से संपर्क करें। Apple Pay Cash कार्ड या पर्सन टू पर्सन भुगतान से संबंधित प्रश्नों के लिए, कृपया Apple सहायता से संपर्क करें।
 
३.     गोपनीयता
 
पूर्ण अनुभव उपलब्ध कराने के लिए Apple Pay को आपके डिवाइस की कुछ जानकारियों की आवश्यकता होती है। इसके अतिरिक्त, जब आप Apple Pay Cash कार्ड उपयोग करते हैं या पर्सन टू पर्सन भुगतान भेजते या प्राप्त करते हैं तो आपके खाते के लिए सेवा प्रदान करने हेतु और धोखाधड़ी रोकथाम और नियामक उद्देश्यों के लिए आपके लेनदेनों से संबंधित अतिरिक्त जानकारी एकत्र की जाती है और रखी जाती है। आप Apple Pay, Apple Pay Cash कार्ड या Apple Pay के साथ पर्सन टू पर्सन भुगतानों के आपके उपयोग के भाग के रूप में एकत्र किए जाने वाले, उपयोग में लाये जाने वाले या साझा किए जाने वाले डेटा के बारे में “Apple Pay और गोपनीयता (जिसे आपके डिवाइस पर Wallet और Apple Pay पर जाकर या युग्मित डिवाइस पर Watch ऐप में एक्सेस किया जा सकता है) का परिचय” पढ़कर या https://www.apple.com/privacy पर जाकर अधिक जानकारी प्राप्त कर सकते हैं। इन सुविधाओं का उपयोग करके आप Apple को और उसकी सहायक कंपनियों और अभिकर्ताओं को Apple Pay की कार्यात्मकताओं को प्रदान करने के उद्देश्य से, समस्त पूर्ववर्ती जानकारी को हस्तांतरित करने, संचयन करने, रखरखाव करने, संसाधित करने और उपयोग करने की स्वीकृति देते हैं और सहमत होते हैं।
 
४.     सुरक्षा; गुम हुए या अक्षम डिवाइस
 
Apple Pay आपके समर्थित कार्ड के कृत्रिम रूपांतरण को संग्रहीत करता है और उसी तरह से इसका संरक्षण किया जाना चाहिए जैसे आप अपनी नकद राशि या अपने प्रत्यक्ष क्रेडिट, डेबिट, प्रीपेड, रिवार्ड या उपहार कार्ड का संरक्षण करेंगे। तीसरे पक्ष को अपना डिवाइस पासकोड देकर या Touch ID का उपयोग अथवा Face ID को सक्षम करने के लिए तीसरे पक्ष के उँगली के निशान जोड़ने की अनुमति देने का परिणाम, आपके डिवाइस पर Apple Pay का उपयोग करके भुगतान करने, भेजने, अनुरोध करने या पर्सन टू पर्सन भुगतान प्राप्त करने, अपने Apple Pay Cash कार्ड से धन निकालने अथवा रिवार्ड या क्रेडिट प्राप्त करने और भुनाने की क्षमता तीसरे पक्ष को प्रदान करने में आ सकता है। आप पूर्ण रूप से अपने डिवाइस और अपने पासकोड की सुरक्षा बनाए रखने के लिए जिम्मेदार हैं। आप इस बात से सहमत है कि यदि आपका डिवाइस गुम होता है या उस पर आप ऐक्सेस शेअर करते हैं, तो Apple की इसमें कोई ज़िम्मेदारी नहीं है। आप इस बात से सहमत हैं कि यदि आप Apple सॉफ़्टवेयर पर कोई अनधिकृत सुधार (जैसे कि “jailbreak”) करते हैं, तो Apple की कोई ज़िम्मेदारी नहीं रहेगी।
 
आपको सुरक्षा के अतिरिक्त उपाय जैसे अपने Apple ID के लिए टू-फ़ैक्टर ऑथेंटिकेशन को सक्षम करना पड़ सकता है ताकि Apple Pay Cash कार्ड और Apple Pay से पर्सन टू पर्सन भुगतान करने सहित, Apple Pay की विशेष सुविधाओं को एक्सेस किया जा सके। यदि आप बाद में इन सुरक्षा सुविधाओं को हटा देते हैं तो आप Apple Pay की विशेष सुविधाओं को लगातार एक्सेस नहीं कर पाएंगे।
 
यदि आपका डिवाइस गुम या चोरी हो गया है और आपने “मेरा iPhone ढूँढें” सक्षम किया हुआ है तो आप “मेरा iPhone ढूँढें” का उपयोग करके डिवाइस को “खोया हुआ मोड” में रखकर उस पर मौजूद कृत्रिम समर्थित भुगतान कार्डों द्वारा भुगतान करने या पर्सन टू पर्सन भुगतान भेजने की क्षमता को निलंबित करने का प्रयास कर सकते हैं। आप अपने डिवाइस से डेटा भी मिटा सकते हैं जिससे कि डिवाइस पर मौजूद कृत्रिम समर्थित भुगतान कार्ड द्वारा भुगतान करने या पर्सन टू पर्सन भुगतान भेजने की क्षमता निलंबित करने का प्रयास किया जाएगा और साथ ही Apple Pay सक्षम कार्ड हटाने का प्रयास भी किया जाएगा। आपको उस जारीकर्ता से भी संपर्क करना चाहिए जिसने आपको समर्थित भुगतान कार्ड जारी किया है और साथ ही उस व्यापारी से भी संपर्क करना चाहिए जिन्होंने आपको Apple Pay सक्षम कार्ड दिया है तथा Apple Pay Cash कार्ड की स्थिति में Apple से संपर्क करना चाहिए ताकि आपके समर्थित कार्ड के अनधिकृत उपयोग को रोका जा सके।
 
यदि आप रिपोर्ट करते है या Apple को कपटयुक्त तथा अनुचित गतिविधि का संदेह होता है, तो किसी भी जांच पडताल में Apple को सहायता करने से और हमारे द्वारा बताए गए किसी भी कपट प्रतिबंध उपायों का उपयोग करने के लिए आप सहमत है।
 
५.     उत्तरदायित्व की सीमाएं
 
इस लाइसेंस में बताई गई वारंटी के अस्वीकरण और उत्तरदायित्व की सीमाओं के अलावा, APPLE PAY सुविधा का उपयोग करके की गई ख़रीद, भुगतान, लेनदेन या अन्य वाणिज्यिक गतिविधि के लिए किसी दायित्व को APPLE स्वीकार नहीं करता है और आप इस बात से सहमत है कि आप अपने समर्थित कार्ड, पर्सन टू पर्सन भुगतान और संबंधित वाणिज्यिक गतिविधि से संबंधित किसी भी प्रश्न या विवादों के समाधान के लिए एकमात्र रूप से अपने कार्ड जारीकर्ता, भुगतान नेटवर्क, वित्तीय संस्था या व्यापारी के साथ हुए अनुबंध को देखेंगे।
 
————————————
APPLE की ओर से नोटिस
यदि Apple को आपसे आपके उत्पाद या खाते के संबंध में संपर्क करने की आवश्यकता होती है तो आप ईमेल से नोटिस प्राप्त होने के लिए सहमति प्रदान करते हैं। आप सहमत हैं कि हमारे द्वारा इलेक्ट्रॉनिक रूप से भेजे गए ऐसे किसी भी नोटिस से कानूनी संपर्क की कोई भी आवश्यकता पूरी होगी।